Source: http://docplayer.fi/43391016-1-asia-2-hankkeesta-vastaava-3-hankkeen-kuvaus-4-aiemmat-selvitykset-paatos-dnro-psa-2007-r.html
Timestamp: 2018-10-18 21:23:44+00:00
Document Index: 12821393

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 ASIA 2 HANKKEESTA VASTAAVA 3 HANKKEEN KUVAUS 4 AIEMMAT SELVITYKSET. PÄÄTÖS Dnro PSA 2007 R - PDF
Download "1 ASIA 2 HANKKEESTA VASTAAVA 3 HANKKEEN KUVAUS 4 AIEMMAT SELVITYKSET. PÄÄTÖS Dnro PSA 2007 R"
1 PÄÄTÖS Dnro PSA 2007 R ASIA Päätös ympäristövaikutusten arvioinnin soveltamisesta Jätekukko Oy:n kyllästetyn puun vastaanotto ja käsittelyhankkeesta 2 HANKKEESTA VASTAAVA Jätekukko Oy Sepänkatu 2 D PL Kuopio 3 HANKKEEN KUVAUS Jätekukko Oy on esittänyt Pohjois Savon ympäristökeskukselle voimassa olevan ympäristöluvan (Dnro PSA 2005 Y ) mukaisen hyötyjätekentän rakentamista ympäristölupahakemuksessa esitettyä suurempana ( m 2 ) ja kyllästetyn puun vastaanottoa ja käsittelyä osalla ko. kenttää. Ympäristökeskus on hyväksynyt kentän rakentamisen esitetyn kokoisena ja kyllästetystä puusta valmistettujen pylväiden vastaanoton (4900 t/vuosi). Ratapölkkyjen vastaanottoa ja kyllästetyn puun käsittelyä kentällä ei ympäristökeskus hyväksynyt, kyllästetyn puun käsittely on ongelmajätteen käsittelyä. Jätekeskuksen ympäristöluvassa ei ole mukana ongelmajätteen käsittelyä. Jätekukko Oy suunnittelee esittävänsä syksyllä 2007 jätettävässä ympäristölupahakemuksessa kuivajätteen esikäsittelylaitoksen lisäksi kyllästetyn puun laajamittaisempaa vastaanottoa. Toiminta sisältäisi ratapölkkyjen ja kyllästetyn puun vastaanoton, varastoinnin ja käsittelyn. Vastaanottomäärä olisi n t/vuosi. Ensisijaisesti kyllästetty puu on tarkoitus toimittaa ammattimaiseen uusiokäyttöön kyllästetyn puun käytöstä annetun valtioneuvoston asetuksen (440/2003) sallimiin kohteisiin. Uudelleenkäyttöön soveltumaton kyllästetty puu toimitetaan hyödynnettäväksi energiana tai esikäsittelylaitoksella murskattavaksi. Ennen uusiokäyttöä kyllästetystä puusta erotetaan metalliset, muoviset ja keraamiset osat sekä muut uudelleenkäyttöä tai energiakäyttöä haittaavat osat. Kyllästetty puu katkaistaan tarvittaessa sopivaan mittaan ja välivarastoidaan omiin pinoihinsa. Puun katkaisussa syntyvä sahanpuru toimitetaan hyödynnettäväksi energiana. Kyllästetyn puun katkaisu ja haitallisten osien poisto on tarkoitus tehdä uudella hyötyjätekentällä sekä kyllästetyn puun murskaus kuivajätteen esikäsittelylaitoksessa. 4 AIEMMAT SELVITYKSET Jätekukko Oy:n jätteenkäsittelylaitoksen ympäristövaikutuksia on arvioitu kokonaisuutena ympäristövaikutusten arvioinnista annetun lain mukaan vuosien 2004 ja 2005 aikana. Tuolloin arvioinnissa oli mukana normaalin kaatopaikkatoiminnan lisäksi mm. kyllästetty puu osana rakennusjätettä (vaihtoehdosta riippuen t/vuosi), on Sepänkatu 2 B PL 1049, Kuopio Asiakaspalvelu Sepänkatu 2 B PB 1049, FI Kuopio, Finland Kundservice
2 2/5 gelmajätteiden vastaanotto ja välivarastointirakennus ja kuivajätteen käsittelylaitoksen osalta kierrätyspolttoaineen (REF) valmistus kierrätykseen soveltumattomasta kuivajätteestä. 5 KUULEMINEN Pohjois Savon ympäristökeskus pyysi lausunnon YVA menettelyn tarpeellisuudesta sekä hankkeesta vastaavalta että Kuopion kaupungin ympäristökeskukselta. Hankkeesta vastaava, Jätekukko Oy Hankkeesta vastaava on ilmoittanut, että se on suorittanut hyvin laajan ympäristövaikutusten arviointiohjelman Heinälamminrinteen jätekeskuksen kehittämisestä v YVA:n vaihtoehtossa 3 (VE 3) tarkasteltiin ympäristövaikutuksia, jos alueella käsiteltäisiin mm. pilaantuneita maamassoja t/v + tuhkia ja kuonia t/v. Kaikkiaan VE 3 käsiteltävät massat olivat yhteensä t/v. Yhtiön näkemyksen mukaan kyllästettyjen puiden käsittely ( t/v) ei tarvitse uutta YVA menettelyä. Kyllästetyn puun käsittely on tarkoituksenmukaista käsitellä yhtiön murskauslaitoksen ympäristöluvan käsittelyn yhteydessä (jätetään syksyllä 2007). Kuopion kaupungin ympäristökeskus Aiemmassa vuosina 2004 ja 2005 tehdyssä YVA menettelyssä ei yksityiskohtaisesti ole mainittu kyllästetyn puun vastaanottoa, varastointia tai käsittelyä. Sen sijaan eri vaihtoehdoissa on tarkasteltu mm. kuivajätteen esikäsittelyä ja varastointia, pilaantuneiden maamassojen ja ongelmajätteiden käsittelyä ja loppusijoitusta sekä hyötyjätteen vastaanottoa ja käsittelyä. Kaupungin ympäristökeskuksen mukaan vuonna 2005 valmistunut ympäristövaikutusten arviointi kattaa suunnitellut toimet ja toimien ympäristövaikutukset on tuolloin riittävässä määrin ja riittävällä tarkkuudella arvioitu, jonka vuoksi uuteen ympäristövaikutusten arviointiin ei ole nyt tarvetta. Muiden viranomaisten kuulemista ei ole pidetty tarpeellisena. 6 HANKKEEN OLETETTAVAT MERKITTÄVÄT VAIKUTUKSET Hanke sijoittuu Jätekukko Oy:n Heinälamminrinteen jätteenkäsittelyalueelle. Hankkeessa kyllästetyn puun sahaustoiminnassa voi syntyä puupölyä, joka saattaisi tuulen välityksellä levitä lähialueelle. Välivarastossa olevista CCA kyllästeisistä puista saattaa sateen seurauksena liuota raskasmetalleja. Kuivajätteen käsittelylaitoksen sisällä tapahtuva kyllästetyn puun murskauksesta ei oleteta aiheutuvan ympäristövaikutuksia kun kuivajätteenkäsittelylaitoksen poistoilma suodatetaan. Hankeellaei ole vaikutuksia lähialueen maankäyttösuunnitelmiin.
3 7 YMPÄRISTÖKESKUKSEN RATKAISU 3/5 Ympäristövaikutusten arvioinnista annetun asetuksen (713/2006) 6 mukaan arviointimenettelyä sovelletaan muun muassa ongelmajätteiden käsittelylaitoksiin, joihin ongelmajätteitä otetaan poltettavaksi, käsiteltäväksi fysikaalis kemiallisesti tai sijoitettavaksi kaatopaikalle sekä muiden kuin ongelmajätteiden tai yhdyskuntajätteiden tai lietteiden kaatopaikkoihin, jotka on mitoitettu vähintään tonnin vuotuiselle jätemäärälle. Arviointimenettelyä sovelletaan ympäristövaikutusten arviointimenettelystä annetun lain (268/1994, muut. 267/1999 ja 458/2006) mukaan lisäksi hankkeeseen tai jo toteutetun hankkeen olennaiseen muutokseen, joka todennäköisesti aiheuttaa laadultaan ja laajuudeltaan, myös eri hankkeiden yhteisvaikutukset huomioon ottaen, asetuksessa mainittujen hankkeiden vaikutuksiin rinnastettavia merkittäviä haitallisia vaikutuksia. Ympäristövaikutusten arviointimenettelyn (YVA) tarkoituksena on varmistaa, että ympäristövaikutukset tulevat riittävällä tarkkuudella selvitetyiksi vaikutuksiltaan merkittävien hankkeiden suunnittelussa. Samalla hankkeen ympäristövaikutukset kirjataan tulevaa päätöksentekoa varten. Menettelyn tarkoituksena on myös parantaa kansalaisten osallistumis ja vaikutusmahdollisuuksia ympäristön kannalta merkittävien hankkeiden suunnittelussa. Jätekukko Oy:n jätteenkäsittelyalueen ympäristövaikutuksia on arvioitu ympäristövaikutusten arvioinnista annetun lain mukaan ja vaikutukset on kuvattu vuonna 2005 valmistuneeseen arviointiselostukseen. Selostuksessa on arvioitu toimintojen vaikutuksia ja yhteisvaikutuksia mm. kuivajätteen esikäsittelyn ja varastoinnin, pilaantuneiden maamassojen ja ongelmajätteiden käsittelyn ja loppusijoituksen sekä hyötyjätteiden vastaanoton ja käsittelyn osalta. Jätekeskuksen alueella arviointiselostuksessa olleen vaihtoehdon 3 mukaan jätteitä käsiteltäisiin alueella kaikki jätejakeet huomioiden maksimissaan noin t jätettä vuosittain. Nyt esitetyn kyllästetyn puun vastaanotettavan määrän lisäys ja kyllästetyn puun pelkkä mekaaninen murskaus ei aiheuta ympäristökeskuksen arvioin mukaan laadultaan ja laajuudeltaan itsessään, eikä muiden alueella olevien toimintojen yhteisvaikutukset huomioidenkaan sellaisia merkittäviä haitallisia ympäristövaikutuksia, jotka edellyttäisivät lakisääteisen ympäristövaikutusten arviointimenettelyn käynnistämistä. Hankkeen ympäristövaikutukset voidaan lisäksi arvioida riittävällä tarkkuudella ympäristölupamenettelyn yhteydessä. Edellä esitetyn johdosta ja ympäristövaikutusten arviointimenettelystä annetun lain 4 :n 2 momentin mukaan Pohjois Savon ympäristökeskus päättää, että Jätekukko Oy:n kyllästetyn puun vastaanotto ja käsittelyhankkeen ympäristövaikutuksia ei tarvitse arvioida ympäristövaikutusten arvioinnista annetun lain mukaisessa YVA menettelyssä. 8 SOVELLETUT OIKEUSOHJEET Laki ympäristövaikutusten arviointimenettelystä (468/1994, muut. 267/1999 ja 458/2006) 4, 6, ja 19 Asetus ympäristövaikutusten arviointimenettelystä (713/2006) 4, 6, 7 ja 8.
4 9 MUUTOKSENHAKU 4/5 Tähän päätökseen saa hakea muutosta vain hankkeesta vastaava valittamalla Kuopion hallinto oikeuteen. Valitusosoitus on liitteenä. Johtaja Markku Henttonen Ympäristöinsinööri Jorma Lappalainen Liite Päätös Valitusosoitus Jätekukko Oy Sepänkatu 2 D PL Kuopio Jäljennös päätöksestä Itä Suomen lääninhallitus Kuopion kaupungin ympäristökeskus Kuopion kaupunki/tekninen virasto Suomen ympäristökeskus Ympäristöministeriö Ilmoittaminen ilmoitustaululla ja internetissä Tästä päätöksestä ilmoitetaan Kuopion kaupungin ja Pohjois Savon ympäristökeskuksen ilmoitustauluilla 14 vuorokautta päätöksen antopäivästä lukien. Päätös on nähtävissä myös internetissä osoitteessa:
5 Liite Pohjois Savon ympäristökeskuksen päätökseen 5/5 VALITUSOSOITUS Valitusviranomainen Tähän päätökseen tyytymätön saa hakea siihen muutosta valittamalla. Kirjallisesti tehtävä valitus on osoitettava Kuopion hallinto oikeudelle Valitusaika Valitusaika on 30 päivää päätöksen tiedoksisaannista. Valitusaika lasketaan tiedoksisaantipäivää seuraavasta päivästä. Valituksen on oltava perillä viimeistään valitusajan viimeisenä päivänä ennen viraston aukioloajan päättymistä. Valituksen toimittaminen Valitus on annettava hallinto oikeuden kirjaamoon. Lähettäjän vastuulla asiakirjat saadaan lähettää myös postitse tai lähetin välityksellä. Postiin asiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Valituskirje ja sen liitteet Valituskirjeessä on ilmoitettava valittajan nimi, ammatti ja postiosoite päätös, johon haetaan muutosta muutos, joka päätökseen vaaditaan tehtäväksi sekä muutosvaatimuksen perustelut. Valituskirje on valittajan tai muun laatijan omakätisesti allekirjoitettava. Jos ainoastaan laatija on allekirjoittanut valituskirjeen, siinä on mainittava myös laatijan ammatti, asuinpaikka ja postiosoite. Valituskirjeeseen on liitettävä Pohjois Savon ympäristökeskuksen päätös alkuperäisenä tai jäljennöksenä. Kuopion hallinto oikeus: käyntiosoite Sepänkatu 2 A postiosoite PL 1744, Kuopio telefax puhelinvaihde aukioloaika klo